kardosdrur/scandi-wiki huggingface dataset:
Camille Ayglon-Saurina

Camille Ayglon-Saurina (født d. 21 maj 1985) fransk håndboldspiller som spiller højre back for franske Nantes Atlantique Handball og Frankrigs kvindehåndboldlandshold. Hun har deltaget ved 3 olympiske lege i 2008, 2012 & 2016.

Karriere 
Camille Ayglon startede med at spille tophåndbold for franske Cercle Nîmes i 1999. Fra 2008 til 2010, spillede hun så i storklubben Metz Handball. Med Metz vandt hun det franske mesterskab i 2009, den Coupe de France i 2010 og Coupe de la Ligue i 2009 og 2010. I sommeren 2010 vendte hun tilbage til Cercle Nîmes. I 2016, skiftede hun til de rumænske EHF Champions League-vindere fra CSM Bucuresti. Med Bukarest vandt hun det rumænske mesterskab i 2017 og 2018, 2017 og 2018 i den rumænske pokalturnering og blev nummer tre i EHF Champions League, i 2017 og 2018. I juli 2018, vendte hun tilbage til fransk håndbold hos Nantes Loire Atlantique Handball.

Hun fik debut på landsholdet den 1. marts 2007, mod  og hun har deltaget ved tre olympiske lege i 2008, 2012 & 2016.

Meritter 
 Championnat de France:
 Vinder: 2009
 Coupe de France:
 Vinder: 2010
 Finalist: 2009, 2011, 2015
 Coupe de la Ligue:
 Vinder: 2009, 2010
 Finalist: 2013
 EHF Challenge Cup:
 Semifinalist: 2011
 Verdensmesterskab:
 Sølv: 2009, 2011
 Olympiske Lege:
 Sølv: 2016

Nomineringer 
 Division 1 Féminine: Bedste Højre back: 2010, 2011

Referencer

Eksterne henvisninger 
 

Håndboldspillere fra Frankrig
Håndboldspillere fra CSM București (kvindehåndbold)
Håndboldspillere fra Nantes Atlantique Handball
Håndboldspillere ved sommer-OL 2008
Håndboldspillere ved sommer-OL 2012
Håndboldspillere ved sommer-OL 2016

Olympiske medaljevindere i håndbold
Medaljevindere ved sommer-OL 2016
Olympiske sølvmedaljevindere fra Frankrig
Deltagere for Frankrig ved sommer-OL 2008
Deltagere for Frankrig ved sommer-OL 2012
Deltagere for Frankrig ved sommer-OL 2016
Oana Manea

Oana Andreea Manea (født d. 18 april 1985) er en tidligere rumænsk håndboldspiller som optrådte for det rumænske landshold.

Meritter 
 EHF Champions League:
 Vinder: 2016
 Finalist: 2010
 Semifinalist: 2009, 2012, 2013
 EHF Champions Trophy:
 Vinder: 2007
 EHF Cup Winner's Cup:
 Vinder: 2007
 Semifinalist: 2002
 Europamesterskaberne:
 Bronze: 2010

 Verdensmesterskaberne:
 Bronze: 2015
 Årets Håndboldspiller i Rumænien: 2011

Kilder 
 

Håndboldspillere fra Rumænien
Håndboldspillere fra CSM București (kvindehåndbold)
Håndboldspillere fra SCM Râmnicu Vâlcea
Herding Cats (album)

Herding Cats er det andet studiealbum fra det keltiske band Gaelic Storm. Det blev udgivet den 20. december 1999.

Spor 
"Drink the Night Away"
"The Ferryman"
"South Australia"
"After Hours at McGann's"
"Heart of the Ocean"
"Breakfast at Lady A.'s"
"The Park East Polkas"
"Spanish Lady"
"The Devil Went Down to Doolin"
"The Barnyards of Delgaty"
"The Broken Promise"
"She Was the Prize"
"Titanic Set"

Referencer

Gaelic Storm-album
Album fra 1999
Sem Station

Sem Station (Sem stasjon) er en tidligere jernbanestation på Vestfoldbanen, der ligger i byområdet Sem i Tønsberg kommune i Norge. 

Stationen blev åbnet for trafik sammen med banen 7. december 1881, efter at kong Oscar 2. havde forestået den formelle indvielse 13. oktober samme år. I en periode fra 1891 til april 1894 blev stationsnavnet stavet Sæm men ellers Sem både før og efter. Stationen blev fjernstyret 15. september 1971 , og 28. maj 1978 ophørte betjeningen med persontog. Stationen var dog fortsat bemandet indtil 1. december 1982. I dag er der krydsningsspor på stedet med tilhørende sidespor til industri.

Fra starten i 1881 var der stationsbygning og pakhus, der var opført efter tegninger af Balthazar Lange, og en toiletbygning, der var opført efter tegninger af Peter Andreas Blix. 4. juni 2013 gik der af umiddelbart ukendte årsager ild i stationsbygningen. Brandvæsenet fik hurtigt kontrol over branden i den tomme bygning, men togtrafikken på Vestfoldbanen måtte afbrydes imens.

Litteratur

Eksterne henvisninger

Noter 

Stationer på Vestfoldbanen
Jernbanestationer i Norge uden persontrafik
Etableret i 1881
Jernbanestationer i Vestfold
Skien G Station

Skien G Station (Skien G stasjon), også kendt som Skien gamle station (Skien gamle stasjon), er en tidligere jernbanestation på Vestfoldbanen, der ligger i byen Skien i Norge.

Stationen blev åbnet 18. november 1882 som endestation for Vestfoldbanen, da strækningen fra Larvik blev taget i brug. Ved åbningen hed den Skien Station, men da Bratsbergbanen åbnede i 1917 overtog den nye Skien Station navnet, og den gamle fik i stedet betegnelsen Skien G. Stationen var betjent indtil 26. maj 1963. 28. maj 1967 fik den status af godsspor. Den har ingen trafik længere, men den fremgår stadig i listen over havneterminaler i Jernbaneverkets Network Statement som station med havnebane.

Litteratur

Eksterne henvisninger

Noter 

Stationer på Vestfoldbanen
Nedlagte jernbanestationer i Norge
Etableret i 1882
Jernbanestationer i Telemark
Anders Antonsen

Anders Antonsen (født 27. april 1997 i Aarhus) er en dansk badmintonspiller. Han repræsenterer Aarhus Badmintonklub, men træner til dagligt i Danmarks Badminton Forbunds elitecenter i Brøndby Hallen.

I april 2015 vandt Antonsen i Lublin U/19 europamesterskabet i herresingle. Han har vundet det danske mesterskab i herresingle tre gange i træk fra 2017 til 2019.

Referencer

Eksterne henvisninger 
 Anders Antonsens officielle websted 
 Anders Antonsens profil på bwfbadminton.com 

Personer fra Aarhus
Badmintonspillere fra Danmark
Deltagere for Danmark ved sommer-OL 2020
Badmintonspillere ved sommer-OL 2020
Alice Hathaway Lee Roosevelt

Alice Hathaway Lee Roosevelt, født 29. juli 1861 i Chestnut Hill, Massachusetts, død 14. februar 1884 på Manhattan i New York, New York, var Theodore Roosevelts første hustru.

USA's førstedamer
Personer fra Massachusetts
Aarhus Badmintonklub

Aarhus Badmintonklub (AB) er en dansk badmintonklub beliggende i Aarhus. Den blev grundlagt i 1935, og har hjemsted i Aarhus Badmintonhal.

Historie 
Efter at Alfa Tofft havde studeret sprog og spillet badminton på universitetet i Montreal, vendte hun hjem til Danmark, og bosatte sig i Aarhus. Her stiftede hun i 1935 Aarhus Badmintonklub, som dermed blev den første rene badmintonklub i Jylland. Tofft brugte samme år en arv på at opføre Aarhus Badmintonhal på Dyrehavevej med C.F. Møller som arkitekt. Siden har klubben haft hjemsted i hallen.

I 2010 besluttede klubben at satse på at komme med i toppen af dansk badminton og ansatte i den forbindelse den tidligere topspiller Morten Frost som sportschef. Han forblev på denne post, til han i 2014 blev sportschef i Malaysia.

Satsningen på at nå toppen af dansk badminton blev allerede indfriet året efter Frosts tiltræden, idet AB rykkede op i Badmintonligaen, hvor klubben siden er forblevet.

Fremtrædende spillere 
 Mads Conrad-Petersen
 Line Kjærsfeldt
 Anders Antonsen

Referencer

Eksterne henvisninger 
 Aarhus Badmintonklubs officielle websted

Badmintonklub
Etableret i 1935
Badmintonklubber i Danmark
Svær

Sværen er huden fra svin eller andre dyr, herunder (især tidligere) huden eller hovedbunden på mennesker.
Nu bruges betegnelsen primært om huden fra svin.

Af sværen fremstilles bl.a. den danske og nordeuropæiske specialitet flæskesvær og den franske specialitet grattons.

Sværen bruges også i pølser, hvor den hjælper til konsistensen.

Svinekød
Pál Dárdai

Pál Dárdai (født 9. maj 1951 død 8. december 2017) var en ungarsk fodboldmanager og tidligere spiller. 

Fodboldspillere fra Ungarn
Karl Richter

Karl Richter, født 15. oktober 1926, død 15. februar 1981, var en tysk dirigent, korleder, organist og cembalist.

Udvalgte indspilninger 
 Johann Sebastian Bach: Matthäuspassionen, Münchener Bach-Chor und Bach-Orchester, 1958, Archiv Produktion.
 Johann Sebastian Bach: Matthäuspassionen, Münchener Bach-Chor und Bach-Orchester (med Mathis, Baker, Schreier og Fischer-Dieskau), 1980, Deutsche Grammophon.
 Johann Sebastian Bach: Johannespassionen, Münchener Bach-Chor und Bach-Orchester, 1964, Deutsche Grammophon.
 Johann Sebastian Bach: De seks orgelkoncerter, Silbermann-Orgel Arlesheim, 1974, Polydor und Archiv Produktion.
 Johann Sebastian Bach: Dorisk toccata og fuga og Passacaglia, Silbermann-orglet i Freiberg, 1978, Archiv Produktion.
 Johann Sebastian Bach: Toccata og fuga, Famous Organ Works, Victoriahallen i Geneve, 1960 og 1967, Decca.
 Johann Sebastian Bach: Goldbergvariationerne, Cembalo, 1970, Deutsche Grammophon.
 Johannes Brahms: Ein deutsches Requiem, med Evelyn Lear og Thomas Stewart, 1964, EMI.

Musikere fra Tyskland
Dirigenter fra Tyskland
Grøndalsparken

Grøndalsparken er en ca. 3 km. lang park, som løber som et langt grønt bånd mellem jernbanestrækninger og veje fra Damhussøen til Borups Allé. Under overfladen løber den rørlagte Grøndalså. 

Både Københavns Kommune og Frederiksberg Kommune ejer dele af parken.

Grøndalsåen er rørlagt i hele parkens forløb, og rørlægningen tegner den kendte profil i parken: Åen findes rørlagt under den forhøjning, der løber gennem parken. Denne forhøjning og tilhørende dalsænkning hvor der er taget jord til at lægge på røret, er et af parkens særlige kendetegn – særligt når græsset er nyklippet og profilen står skarp.

Parken er tegnet af stadsgartner i Københavns Kommune Fabricius-Hansen og anlagt i perioden 1930 – 1939. Stykket fra Borups Allé er anlagt i 1930, fra Godthåbsvej til Jernbane Allé i 1933 og det sidste stykke til Ålekistevej blev anlagt i 1939. Fabricius-Hansen var byens første stadsgartner, og han har tegnet en del af byens parker og anlæg (Classens Have, Glyptotekshaven mv.) . I samme periode som Grøndalsparken tegnede han Enghaveparken og Nørrebroparken.

Fabricius-Hansens oprindelige plan for parken har givet formen med kantplantninger, grupper af træer og fritstående træer i græs. Dette parkbillede er typisk fra tiden, og de nye plantninger i parken harmonerer med tankerne bag den oprindelige plan.

Parken er indrettet med grupper af træer i klippet græs, markant terræn mod dels vejen, der løber i parkens nordlige kant, og den fine grøft omkring det rørlagte vandløb. Parkens beplantning udgøres skiftevis af rækker og grupper af træer. I flere områder står træer solitært i græs, men lige så ofte står en gruppe af træer i samme art og alder og danner karakteristiske og rumskabende plantninger. Hele parken er kantet af en markant hæk mod vejbanen. Hækken tillader indsyn fra vejarealet, hvor man oplever det grønne rum, men skærmer for udsyn fra parkens græsflader, hvor man opholder sig lavt i terrænet. Dette er en kvalitet, der kendetegner Grøndalsparken og er klart definerende i forhold til, at parken opleves som et haverum.

Fredning
et areal på  21,5 hektar af parken blev fredet i 2010, dog sådan at  Københavns Kommunes planer om fritlægning af den rørlagte  Grøndals Å er mulig. Fritlægningen samt udformningen og placeringen skal fastsættes i en plejeplan hvis behovet opstår.

Eksterne henvisninger 

 Vanløse Lokaludvalgs notat om parken (2010)
 Danmarks Naturfredningsforening
 EF Grønnehavegaards hjemmeside

Bygninger, konstruktioner og anlæg i Frederiksberg Kommune
Fredede arealer i Danmark
Familiepleje

Familiepleje er det system, hvorved børn (eller unge) ikke vokser op hos deres biologiske forældre, men bliver anbragt hos personer, der er i stand til at tage sig af børnene. I modsætning til adoptivbørn er et plejebarn ikke juridisk et barn af plejeforældrene.

Der kan være forskellige årsager til, hvorfor de biologiske forældre ikke (eller ikke i tilstrækkelig grad) midlertidigt eller længerevarende er i stand til at give børnene ordentlig pleje og opmærksomhed. Et statsligt organ kan derfor placere børnene hos plejefamilier. Det forekommer også, at børnene bliver anbragt i familiens netværk (familie eller venner), som så kan tage sig af børnene.

Frivillig anbringelse 
Når forældrene ikke er i stand til at passe deres børn, for eksempel på grund af invaliditet, kan forældre frivilligt acceptere med, at børnene bliver placeret hos familie, bekendte eller anerkendte plejeforældre. Forældrene kan bevare kontakten med børnene.

Tvangsfjernelse 
Hvis forældrene ikke passer på deres børn, kan kommunen tilbyde at hjælpe familien til at komme på rette spor. Hvis der ikke sker noget forbedring, kan kommunen advare familien om, at det kan blive nødvendigt at fjerne børnene fra hjemmet. Hvis der ikke ses forbedring i situationen, eller at det bliver farligt for børnenes mentale eller fysiske sundhed, kan børnene blive anbragt uden samtykke (tvangsfjernet).

Eksterne henvisninger 
 Anbringelse af børn og unge uden for hjemmet, borger.dk

Adoption, familiepleje, pleje af forældreløse børn og tvangsfjernelse
Bernhard Cathrinus Pauss

Bernhard Cathrinus Pauss (født 6. april 1839 på Tangen i Drammen, død 9. november 1907 i Christiania) var en norsk teolog, skolemand, lærebogforfatter og missions- og humanitær leder.

Han blev cand.theol. ved Det Kongelige Frederiks Universitet i 1865 og blev derefter ansat som lærer ved Nissens Pigeskole. Han var bestyrer ved skolen fra 1872 til 1907 og skolens medejer, senere eneejer, fra 1872 til 1903. Han var også bestyrer for Kristiania lærerskole, som var den første højere uddannelsesinstitution i Norge der var åben for kvinder, og var også lærer ved Krigsskolen. Han skrev og redigerede en række lærebøger i norsk og tysk, ikke mindst den kendte Læsebog i Modersmaalet. Bernhard Pauss var også formand for centralkomiteen i Den Norske Santal Mission og var den første redaktør for tidsskriftet Santalen. En landsby i Assam i Indien, Pausspur (Pauspur), blev opkaldt efter ham. Han var også medlem af lovkomiteen der forberedte lov om højere almenskoler i 1896.

Han var søn af skibsreder i Drammen Nicolai Nissen Pauss og Caroline Louise Salvesen, og var gift første gang med Augusta Thoresen, datter af tømmerhandler og skibsreder i Christiania Hans Thoresen, og anden gang med lærerinden Anna Henriette Wegner, datter af godsejer og værksejer Benjamin Wegner og Henriette Seyler, hvis familie ejede Berenberg Bank. Han var bl.a. far til kirurg, hospitalsdirektør og præsident for den norske Røde Kors Nikolai Nissen Paus, civilingeniør og direktør Augustin Paus og advokat og direktør i den norske arbejdsgiverforening George Wegner Paus.

Litteratur 
 Einar Boyesen, «Bernhard Cathrinus Pauss», i Norsk biografisk leksikon, bd. X, Aschehoug, 1949, s. 629
 «Bernhard Cathrinus Pauss», i J.B. Halvorsen, Norsk Forfatter-Lexikon 1814–1880, bd. 4, 1896
 Einar Boyesen (red.): Nissens pikeskole 1849–1924, Oslo 1924
 Nils A. Ytreberg: Nissen pikeskole 1849–1949, Oslo 1949
 Nissens Pigeskole og Privatseminar, Christiania, 1900
 Johan Nyhagen, Santalmisjonens historie; med særlig henblikk på utviklingen i India og Norge, bd. 2, Oslo, 1968, s. 51ff, passim

}

Teologer fra Norge
Lærere fra Norge
Forfattere fra Norge
Nordmænd i 1800-tallet
Nordmænd i 1900-tallet
Skydning under sommer-OL 2016 - 10 meter luftpistol (damer)

Kvindernes 10 meter luftpistol under sommer-OL 2016 i Rio de Janeiro fandt sted d. 7. august 2016 på National Shooting Center.

Referencer 

10 meter luftpistol (damer)
Kvindesport under OL
Celine Lundbye

Celine Lundbye Kristiansen (født 24. maj 1996 i Hellerup) er en dansk håndboldspiller, som spiller højre back for København Håndbold og Danmarks kvindehåndboldlandshold, som hun fik debut for ved Golden League 2019.

Hun blev udtaget til landstræner Klavs Bruun Jørgensens bruttotrup til VM 2019 i Japan, men var ikke blandt de 16 udvalgte.

Hun er søster til håndboldspilleren Nicolas Lundbye Kristiansen, som også spiller højre back.

Hun var topscorer for Aarhus United, i begge hendes sæsoner i klubben, med henholdvis 142 mål i sæsonen 2018-19 og 108 for 2019-20-sæsonen.

Meritter 
 U17 EM:
 Bronze: 2013

 U18 VM:
 Bronze: 2014
 U19 EM:
 Guld: 2015
 U20 VM:
 Guld: 2016

Kilder 
 Celine Lundbye Kristiansen

Referencer 

Håndboldspillere fra Danmark
Håndboldspillere fra Nykøbing Falster Håndboldklub
Pomacea

Pomacea er en slægt af ferskvandssnegle med gæller og en operculum. Det er vandlevende bløddyr i familien Ampullariidae, æblesneglene. Slægten stammer fra Amerika; de fleste af arterne i denne slægt findes i Sydamerika.

I akvarie-handelen kaldes disse snegle nogle gange Pomacea eller Ampullarius, og på dansk mysteriesnegle eller æblesnegle ("apple snails").

Nogle arter er blevet introduceret udenfor deres naturlige område, og er betragtet som invasive på grund af deres store appetit for planter. Af denne grund er det forbudt at importere snegle fra denne slægt i nogle regioner.

Arter 
Arter i slægten Pomacea inkluderer:
Underslægt Effusa Jousseaume, 1889
 Pomacea baeri (Dautzenberg, 1902)
 Pomacea glauca (Linné, 1758)
 Pomacea cumingi (Reeve, 1843)
 Pomacea quinindensis (K. Miller, 1879)
Underslægt Pomacea Perry, 1810
 Pomacea aldersoni (Pain, 1946)
 Pomacea aurostoma (Lea, 1856)
 Pomacea bridgesii (Reeve, 1856)
 Pomacea camena (Pain, 1949)
 Pomacea canaliculata (Lamarck, 1819)
 Pomacea catamarcensis (Sowerby, 1874)
 Pomacea columellaris (Gould, 1848)
 Pomacea cousini (Jousseaume, 1877)
 Pomacea cyclostoma (Spix, 1827)
 Pomacea decussata (Moricand)
 Pomacea diffusa Blume, 1957
 Pomacea dolioides (Reeve, 1856)
 Pomacea eximia (Dunker, 1853)
 Pomacea falconensis Pain & Arias, 1958
 Pomacea flagellata (Say, 1827)
 Pomacea hanleyi (Reeve, 1856)
 Pomacea haustrum (Reeve, 1856)
 Pomacea hollingsworthi (Pain, 1946)
 Pomacea maculata Perry, 1810 - synonyms: Ampullaria gigas Spix, 1827; Pomacea insularum (D'Orbigny, 1839)
 Pomacea lineata (Spix, 1827)
 Pomacea paludosa (Say, 1829)
 Pomacea papyracea (Spix, 1827)
 Pomacea pealiana (Lea, 1838)
 Pomacea poeyana (Pilsbry, 1927)
 Pomacea reyrei (Cousin, 1887)
 Pomacea scalaris (D'Orbigny, 1835)
 Pomacea urceus (Müller, 1774)
 Pomacea vexillum (Reeve, 1856)
 Pomacea zischkai (Blume & Pain, 1952)

Invasiv art 
EU har på grund af potentialet til at ødelægge vand- og sumpplanter i naturen forbudt al import af snegle fra Ampullariidae-familien, hvilket inkluderer Pomacea-slægten. Bekymringen for skade er tilsyneladende mest rettet mod varmere klimaer så som Spanien, hvor æblesnegle har etableret sig i Ebro-deltaet.

I Danmark er forbuddet implementeret i Bekendtgørelse om planteskadegørere, som i §2 forbyder al "salg, fordeling, levering eller anden form for overdragelse" af de listede arter. Hvis man har sneglene i sit akvarium er man altså ikke forpligtet til at destruere dem, men man må ikke overdrage dem til andre.

Noter

Eksterne links 

 Applesnails of Florida, Pomacea spp. hjemmesiden for University of Florida / Institute of Food and Agricultural Sciences Featured Creatures 

Dyr
Altingsvalget 2016

Altingsvalget 2016 blev holdt i Island den 29. oktober 2016. Valget skulle efter planen først afholdes senest den 27. april 2017, men som følge af protester mod regeringen i 2016 fremrykkedes valget til efteråret 2016.

Selvstændighedspartiet blev størst i Altinget med 21 af 63 mandater.  Fremskridtspartiet, som vandt flest mandater ved Altingsvalget 2013, tabte over halvdelen af partiets mandater, som hovedsagelig gik til Venstrepartiet – De Grønne og Piratpartiet. Blandt de 63 valgte altingsmedlemmer var 30 kvinder, hvilket gav Island den største andel af kvinder i  Europas parlamenter.

Resultater

Noter

Referencer 

Politiske valg i 2016
Politiske valg i Island
Vilhelm af Anhalt-Dessau

Prins Vilhelm af Anhalt-Dessau (29. maj 1807–8. august 1864) var en tysk prins af Anhalt-Dessau. Han tilhørte Huset Askanien og var en yngre søn af arveprins Frederik af Anhalt-Dessau.

Biografi 

Prins Vilhelm blev født den 29. maj 1807 i Dessau i Anhalt som det syvende barn og femte søn af arveprins Frederik af Anhalt-Dessau i hans ægteskab med landgrevinde Amalie af Hessen-Homburg. Hans far var det eneste overlevende barn af fyrst Leopold 3. af Anhalt-Dessau og var arving til det lille fyrstendømme (og fra 1807 hertugdømme) Anhalt-Dessau i det centrale Tyskland.

Vilhelm købte i 1832 det såkaldte Palais Bosse i Johannisstraße i Dessau for 13.500 daler, der derved blev omdøbt til Prins Vilhelms Palæ. Bygningen blev senere ramme om det hertugelige bibliotek.

Prins Vilhelm giftede sig morganatisk den 9. juli 1840 med Emilie Klausnitzer (1812–1888), datter af hofmusiker i Dessau Karl Friedrich Klausnitzer. Hun fik i 1842 tillagt titlen Friherreinde af Stolzenberg. Wilhelm og Emilie levede sidenhen i Wien som baron og baronesse von Stolzenberg, hvor de tilhørte kredsen omkring Johann Strauss den yngre.

Vilhelm adopterede i 1855 sin brors datter, grevinde Helene von Reina (1835–1860), der derved blev Prinsesse af Anhalt og samme år giftede sig med Fyrst Friedrich Günther af Schwarzburg-Rudolstadt (1793–1867).

Prins Vilhelm døde som 57-årig den 8. oktober 1864 i Wien.

Eksterne henvisninger 
 

Huset Askanien
Tyskere i 1800-tallet
Personer fra Dessau
Anna Abrahamsson

Anna Selinda Abrahamsson (f. 1990) er en finlandssvensk ungdomspolitiker fra Svensk Ungdom, som fra 2015-2016 var præsident i Ungdommens Nordiske Råd.

Referencer 

Præsidenter for Ungdommens Nordiske Råd
Politikere fra Finland
Finlandssvenskere
Skydning under sommer-OL 2016 - 50 meter riffel, helmatch (herrer)

Mændenes 50 meter riffel, helmatch under sommer-OL 2016 i Rio de Janeiro fandt sted 14. august 2016 i National Shooting Center.

Referencer 

50 meter riffel, helmatch (herrer)
Dalsvatn Station

Dalsvatn Station (Dalsvatn stasjon eller Dalsvatn stoppested) er en tidligere jernbanestation på Bratsbergbanen, der ligger i Sauherad kommune i Norge.

Stationen blev oprettet som holdeplads 11. februar 1920 og var bemandet indtil 1. juni 1958, hvor den blev nedgraderet til trinbræt. Betjeningen med persontog ophørte 13. juni 2004.

Stationsbygningen blev opført i brunmalet træ i nyklassicistisk stil efter tegninger af Gudmund Hoel og Eivind Gleditsch i 1916. Stationsbygningen brændte ned til grunden 29. august 2017. Stationens udhus fremgik af Jernbaneverkets liste over beskyttede bygninger i henhold til Plan- og bygningsloven i 2012 men ikke af den tilsvarende liste fra 2015.

Litteratur

Eksterne henvisninger

Noter 

Stationer på Bratsbergbanen
Jernbanestationer i Norge uden persontrafik
Etableret i 1920
Ophørt i 2004
Holtsås Station

Holtsås Station (Holtsås stasjon) er en tidligere jernbanestation på Sørlandsbanen, der ligger i Sauherad kommune i Norge. Stationen blev åbnet som en del af Bratsbergbanen 13. december 1917. Siden etableringen af Sørlandsbanen i 1920’erne bliver delstrækningen mellem Nordagutu og Hjuksebø, hvor Holtås ligger, imidlertid også betjent af tog på Sørlandsbanen, som den nu regnes som en del af.

Oprindeligt hed stationen Holtsaas, men stavemåden blev ændret til Holtsås i april 1921. Oprindeligt havde den status af trinbræt, men den blev opgraderet til holdeplads omkring 1919 og til station 15. maj 1930, da der blev etableret krydsningsspor. Stationen var bemandet til 1. december 1968, og efterfølgende blev den atter reduceret til trinbræt, da krydsningssporet blev fjernet. Betjeningen med persontog ophørte i 2004. På det tidspunkt bestod stationen af et spor og en perron med en stationsbygning i rødmalet træ.

Litteratur

Eksterne henvisninger 

Stationer på Bratsbergbanen
Jernbanestationer i Norge uden persontrafik
Etableret i 1917
Stationer på Sørlandsbanen
Hoppestad Station

Hoppestad Station (Hoppestad stasjon eller Hoppestad stoppested) var en jernbanestation på Bratsbergbanen, der lå i byområdet Hoppestad i Skien kommune i Norge.

Stationen blev oprettet som holdeplads 11. februar 1920 og blev nedgraderet til trinbræt 1. februar 1954. Stationen blev nedlagt 27. maj 1990 men genoprettet som trinbræt i januar 1995. Betjeningen med persontog ophørte 13. juni 2004, og stationen er efterfølgende blevet nedlagt igen. Den bestod af et spor og en perron med en stationsbygning i brunmalet træ. Stationsbygningen, der er opført efter tegninger af Gudmund Hoel og Eivind Gleditsch, er solgt fra til private.

Litteratur

Eksterne henvisninger 

Stationer på Bratsbergbanen
Nedlagte jernbanestationer i Norge
Etableret i 1920
Ophørt i 2004
Sekundærrute 229

Sekundærrute 229 er en rutenummereret landevej på Sjælland.

Ruten strækker sig fra Holte til Espergærde.

Rute 229 har en længde på ca. 22 km.

Kilder 

229